Recent, cunoscuta artistă Delia a fost supusă unei noi forme de fraudă online, fiind victima unui episod de deep fake. Această practică înșelătoare, care implică falsificarea identității unei persoane în mediul virtual, a declanșat o reacție furioasă din partea artistei, care și-a avertizat ferm fanii săi în legătură cu aceste înșelătorii periculoase.
Videoclipul trucat a reușit să păcălească sute de internauți. Primii 200 de oameni care spun «Bună! » le dau 500 de euro" promitea un clip în care imaginea și vocea sa au fost clonate, cu scopul escrocării online.
În urma episodului cu deep fake, Delia a emis un avertisment clar către fani, subliniind faptul că ea nu organizează transmisiuni live pe Facebook și că orice mesaje care promit câștiguri financiare în numele ei sunt complet false.
Delia a prezentat și o "colecție" de capturi din transmisii live tip fake, subliniind că respectivele conturi nu-i aparțin.
"Țepe! Nu mai haliți vrăjeli. În live-urile acelea nu sunt eu.Nu sunt live pe Facebook! Niciodată!", și-a atenționat artista fanii, într-o postare pe Instagram.
De-a lungul carierei sale, artista Delia a fost implicată în numeroase incidente legate de furtul identității și utilizarea neautorizată a imaginii sale pe diverse platforme de socializare.
"Am descoperit ca circula din telefon in telefon…aceasta mizerie. Se numeste deepfake! Este un fake făcut in România ..din fericire. Cu o aplicatie de doi lei. Afara lucrurile stau îngrijorator de bine la acest capitol de tehnologie avansată. Se folosește o poză si functionează! Imaginează-ti cum te simti să-ți vezi fața pusă într-un astfel de context. Sau mai rău…fața mamei tale, a copilului tau. Oricine poate fi o victimă a acestor aplicatii..în scop de umilire, santaj, etc!", spunea Delia ca reacție la un trucaj apărut pe rețelele de socializare cu patru ani în urmă.